Maa müük võtab aasta - Ehitusuudised
Maa müük võtab aasta
12. oktoober 2009 15:19
Oktoobri esimese nädala seisuga kulus Eestis maatüki müümiseks keskmiselt aasta, selgus kinnisvaraportaali City24.ee statistikakeskkonnast Spot.
Üle riigi oli portaali andmebaasi järgi müügis 6 568 maatükki, mis oli ligikaudu 2000 ühikut vähem kui aasta esimeses kvartalis. Kuna tehingute statistika järgi olulist aktiivsust maa müügi osas täheldada ei saa, on tuhandete maatükkide müük tõenäoliselt ootele pandud.
Müüjad soovisid möödunud nädalal Eestis maatüki ruutmeetri eest saada keskmiselt 876 krooni. Hinnaliider oli Tallinn, kus ruutmeetri eest küsiti keskmiselt 2176 krooni, seevastu Põlvamaal sai ruutmeetri maad soetada keskeltläbi 26 krooni eest.
URL: http://www.ehitusuudised.ee/uudised/2009/10/12/maa-muuk-votab-aasta